*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ Ո Ւ Մ**

**\_\_\_\_\_\_\_\_\_ 2019 թվականի N \_\_\_\_ - Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՀՈՒՆՎԱՐԻ 17-ի N 38 –Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը` Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2019 թվականի հունվարի 17-ի «Հայաստանի Հանրապետության կառավարության, «Արմփաուեր» ՓԲԸ և «Ռենկո» Ս.պ.Ա-ի միջև կնքված Շրջանակային համաձայնագրի համաձայն Ուղղակի պայմանագրին հավանություն տալու մասին» N 38–Աորոշման հավելվածում կատարել հետևյալ փոփոխությունը.

ա) Հավելվածի նախաբանի (d) կետում որպես գրավի գործակալ նշված «Էյչ-Էս-Բի-Սի Քորփրեթ Թրասթի Քամփանի (ՅուՔեյ) Լիմիթիդ ընկերություն» կողմին փոխարինել ««Ամերիաբանկ» փակ բաժնետիրական ընկերություն» կողմով որպես տեղական գրավի գործակալ և Հավելվածի այլ բաժիններում գրավի գործակալին կատարված հղումները համապատասխանեցնել սույն փոփոխությանը՝ համաձայն հավելվածի:

2. Լիազորել Հայաստանի Հանրապետության էներգետիկ ենթակառուցվածքների և բնական պաշարների նախարարի պաշտոնակատարին Հայաստանի Հանրապետության կառավարության անունից ստորագրել սույն որոշման 1-ին կետի համաձայն փոփոխված Հավելվածով նախատեսված Ուղղակի պայմանագիրը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**ՏԵՂԵԿԱՆՔ-ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՀՈՒՆՎԱՐԻ 17-ի N 38 –Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**» **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

ՀՀ կառավարության 17 հունվարի 2019թ. թիվ 38-Ա որոշմամբ հավանության է արժանացել Կառավարության, «Արմփաուեր» ՓԲԸ և «Ռենկո» Ս.պ.Ա-ի միջև կնքված Շրջանակային համաձայնագրի համաձայն Ուղղակի պայմանագիրը (այսուհետ՝ Ուղղակի պայմանագիր): Նույն որոշմամբ Էներգետիկ ենթակառուցվածքների և բնական պաշարների նախարարը լիազորվել է Կառավարության անունից ստորագրել Ուղղակի պայմանագիրը:

Մինչև Ուղղակի պայմանագիրը կնքելը՝ Կողմերի միջև ստորագրելը, «Արմփաուեր» ՓԲԸ-ն 2019 թվականի փետրվարի 14-ին դիմել է Կառվարություն՝ հայտնելով, որ Ավագ Վարկատուները, օգտվելով իրենց իրավունքներից, նախընտրել են նշանակել տեղական կազմակերպություն որպես գրավի գործակալ՝ տեղական ապահովման միջոցների նպատակների համար, և «Ամերիաբանկ» ՓԲԸ-ն է ընտրվել որպես այդ տեղական գրավի գործակալ։

Նշենք, որ Կառավարության 17 հունվարի 2019թ. թիվ 38-Ա որոշման Հավելվածով սահմանված Ուղղակի պայմանագրի նախաբանի (d) կետում որպես գրավի գործակալ նշված է «Էյչ-Էս-Բի-Սի Քորփրեթ Թրասթի Քամփանի (ՅուՔեյ) Լիմիթիդ ընկերությունը: Հիմք ընդունելով Կառուցապատողի և Ավագ վարկատուների՝ «Ամերիաբանկ» ՓԲԸ-ին որպես տեղական գրավի գործակալ նշանակելու մասին որոշումը, ներկայացված նախագծով առաջարկվում է Կառավարության 17 հունվարի 2019թ. թիվ 38-Ա որոշման Հավելվածով սահմանված Ուղղակի պայմանագրի նախաբանի (d) կետում որպես գրավի գործակալ նշված «Էյչ-Էս-Բի-Սի Քորփրեթ Թրասթի Քամփանի (ՅուՔեյ) Լիմիթիդ ընկերություն» կողմին փոխարինել ««Ամերիաբանկ» փակ բաժնետիրական ընկերություն» կողմով և Հավելվածի այլ բաժիններում գրավի գործակալին կատարված հղումները համապատասխանեցնել սույն փոփոխությանը:

Նախագիծը շրջանառվել է Ֆինանսների նախարարության և Կենտրոնական բանկի միջև, որոնք դիտողություններ կամ առաջարկություններ չեն ներկայացրել:

Նախագծի ընդունման արդյունքում Ուղղակի պայմանագիրը կստորագրվի և ուժի մեջ կմտնի, դրանով իսկ Կառավարության պատասխանատվության ներքո գտնվող հետաձգող պայմանները կհամարվեն բավարարված; Հիմք ընդունելով այդ հանգամանքը, 2019թ. մարտի 4-ին նախատեսվում է հասնել Ծրագրով ֆինանսական ամփոփմանը:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՀՈՒՆՎԱՐԻ 17-ի N 38 –Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԴՐԱ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության կառավարության 2019 թվականի հունվարի 17-ի N 38-Ա որոշման մեջ փոփոխություն կատարելու մասին» Կառավարության որոշման նախագծի ընդունման կապակցությամբ այլ իրավական ակտերի ընդունման կամ վերջիններում փոփոխություն կատարելու անհրաժեշտություն չի առաջանա:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՀՈՒՆՎԱՐԻ 17-ի N 38 –Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

«Հայաստանի Հանրապետության կառավարության 2019 թվականի հունվարի 17-ի N 38-Ա որոշման մեջ փոփոխություն կատարելու մասին» Կառավարության որոշման նախագծի ընդունումը ՀՀ պետական բյուջեի եկամուտների և ծախսերի, ինչպես նաև համայնքային բյուջեների եկամուտների և ծախuերի վրա կունենա չեզոք ազդեցություն: